**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****privind aprobarea bugetului de venituri şi cheltuieli pe anul 2022 al Companiei Naționale “Administrația Porturilor Dunării Maritime” - S.A. Galați aflată sub autoritatea Ministerului Transporturilor și Infrastructurii** |
| **Secţiunea a 2 – a****Motivul emiterii actului normativ** |
| 1. **Descrierea situaţiei actuale**

Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr.370/2021 privind organizarea și funcţionarea Ministerului Transporturilor și Infrastructurii. Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2022, al Companiei Naționale “Administrația Porturilor Dunării Maritime”- S.A. Galațise aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii și Solidarității Sociale şi al Ministerului Finanțelor. Compania Națională “Administrația Porturilor Dunării Maritime”- S.A. Galați funcționează în baza Hotărârii Guvernului nr.518/1998 și are ca obiect de activitate întreţinerea, repararea, modernizarea şi dezvoltarea infrastructurii de transport naval ce i-a fost concesionată, punerea la dispoziţia tuturor utilizatorilor a acestei infrastructuri, în mod liber şi nediscriminatoriu, urmărirea sau asigurarea, după caz, a furnizării serviciilor de siguranţă în porturi, asigurarea în permanenţă a adâncimilor minime în bazinele portuare şi la dane şi a semnalizării pe şenalele de acces şi în porturi. Compania Națională “Administrația Porturilor Dunării Maritime”- S.A. Galați își acoperă cheltuielile din veniturile proprii. În situaţii deosebite, pentru întreţinerea şi repararea bunurilor proprietate publică, Compania Naţionala "Administraţia Porturilor Dunării Maritime" - S.A. Galaţi poate primi subvenţii de la bugetul de stat. Lucrările de întreţinere şi reparaţii pentru care se acordă subvenţii de la bugetul de stat şi fondurile necesare pentru efectuarea acestor lucrări, se aprobă prin hotărâre a Guvernului.Veniturile proprii ale companiei, se constituie din redevenţele/chiriile obţinute din subconcesionarea/închirierea infrastructurii de transport naval şi a bunurilor proprietate ale companiei.Proiectul bugetului de venituri şi cheltuieli pentru anul 2022, a fost întocmit cu respectarea următoarelor prevederi legale: - respectarea obiectivelor de politică salarială stabilită prin Legea nr. 317/2021, legea anuală a bugetului de stat pe anul 2022;  - programele de achiziţii de bunuri şi servicii pentru desfăşurarea activităţii, fundamentate pe baza posibilităţilor reale de plată a acestora;  - programele de investiţii şi dotări, fundamentate în limita surselor legale de finanţare a acestora;  - programele de reducere a plăţilor/creanţelor restante.  - prevederile Ordonanţei de urgenţă nr. 109/2011 privind guvernanța corporativă a întreprinderilor publice, cu modificările și completările ulterioare;  - indicelui mediu de creștere a prețurilor prognozat pentru anul 2022, stabilit în „Scrisoarea cadru privind contextul macroeconomic, metodologia de elaborare a proiectelor de buget pe anul 2022 și a estimărilor pentru anii 2023-2025 precum și limitele de cheltuieli stabilite pe ordonatorii principali de credite” elaborată de Ministerul Finanțelor, sub nr.464142/10.12.2021;- Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară,cu modificările şi completările ulterioare;- ordinul Ministrului Finanțelor Publice nr.3818/2019 privind aprobarea formatului şi structurii bugetului de venituri şi cheltuieli al operatorilor economici precum şi a anexelor de fundamentare a acestuia;- alocațiile de la bugetul de stat prevăzute în Legea bugetului de stat pe anul 2022, nr. 317/2021;- Hotarârea Guvernului nr.1071/2021 pentru stabilirea salariului de bază minim brut pe țară garantat în plată;- Ordonanţa Guvernului nr.22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare, cu modificarile si completarile ulterioare.- alte reglementări și legi incidente, în vigoare.  |
| 1. **Schimbări preconizate**

Fundamentarea proiectului bugetului de venituri și cheltuieli pentru anul 2022, a avut în vedere, funcțiile pe care acest instrument trebuie să le îndeplinească și anume: funcția de previziune, funcția de control a execuției financiare și funcția de asigurare a echilibrului financiar al societății.Prin Proiectul Bugetului de venituri şi cheltuieli pe anul 2022, ca instrument de management financiar, compania îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul companiei spre același obiectiv: rentabilitate, lichiditate, diminuarea riscurilor, etc.**Veniturile totale** au fost estimate în creștere în anul 2022 faţă de cele realizate/preliminate în anul 2021 cu 15,86 %, respectiv cu suma de 3.410,65 mii lei, de la 21.498,45 mii lei (anul 2021) la 24.909,10 mii lei (anul 2022).**Veniturile de exploatare,** care reprezintă 98,18% din veniturile totale, au fost estimate în suma de 24.455,30 miilei, mai mari cu 17,14% decât nivelul preliminat a se realiza în anul 2021.În anul 2022, cifra de afaceri va creşte cu 12,91%, pe fondul estimării veniturilor din servicii portuare, care vor fi în creștere cu 13,39% față de anul 2021, pe baza aplicării tarifelor portuare, care au fost aprobate de Consiliul de Supraveghere în Domeniul Naval din cadrul Consiliului Concurenței și de Consiliul de Administrație al Companiei Naționale “Administrația Porturilor Dunării Maritime”- S.A. Galați și a creșterii traficului general de mărfuri cu 11,20% față de anul 2021.De asemenea, cifra de afaceri prevăzută pentru anul 2022, este fundamentată și pe baza contractelor de subconcesionări, închirieri teren, închirieri spaţii, închirieri bunuri proprii aflate în derulare, încheiate pentru anul 2022, unde se estimează o creștere cu 1,59% a veniturilor respective, ca urmare a renegocierii chiriilor aferente terenurilor portuare, conform clauzelor contractuale.Alte venituri din subvenții pentru investiții, în valoare de 2.556 mii lei, au fost estimate cu 0,60% peste nivelul preliminat a se realiza în anul 2021 și reprezintă cota de amortizare reluată pe venituri pentru investițiile finanțate din alocațiile bugetare, finalizate, receptionate și înregistrate în proprietatea companiei.**Veniturile financiare,** carereprezinta 1,82% din veniturile totale, în valoare de 453,80 mii lei, sunt programate în scădere cu 27,03% sub nivelul celor preliminate a se realiza în anul 2021, aceste venituri reprezentând în principal, diferențe favorabile de curs valutar la disponibilitățile din conturile bancare, generate de încasările din prestațiile portuare în valută.**Cheltuielile totale,**  estimate pentru anul 2022, au fost fundamentate în funcţie de activităţile concrete din programele de achiziţii de bunuri şi servicii, pentru desfăşurarea activităţii, fundamentate pe baza posibilităţilor reale de plată a acestora, a programelor de investiţii şi dotări, în limita surselor legale de finanţare a acestora, a recalculării cheltuielilor de natură salarială şi a cheltuielilor de mandat. Cheltuielile totale, au fost stabilite în directă corelaţie cu nivelul veniturilor totale, pentru anul 2022, fiind estimate la valoarea de 22.434,95 mii lei, mai mari cu 27,83% faţă de cheltuielile totale preliminate/realizate în anul 2021. În structura cheltuielilor totale, cheltuielile din exploatare dețin o pondere 99,18% iar cheltuielile financiare dețin o pondere de 0,82%.**Cheltuielile de exploatare**, înregistrează o creștere cu 28,30% față de cele preliminate/realizate la data de 31.12.2021, respectiv în valoare de 22.249,95 mii lei. În total cheltuieli din exploatare, cheltuielile cu bunuri și servicii, dețin o pondere de 36,08%, indicatorul “cheltuielile cu impozite, taxe și vărsaminte asimilate” deține o pondere de 1,55%, indicatorul “cheltuielile cu personalul” deține o pondere de 46,81% iar indicatorul “alte cheltuieli de exploatare” deține o pondere de 15,56%. În structură, cheltuielile cu bunuri și servicii au fost programate în anul 2022, în creștere cu 108,84% față de cele preliminate/realizate în anul 2021, respectiv de la 3.844,11 mii lei (anul 2021) la 8.027,93 mii lei (anul 2022).Cheltuielile cu bunuri și servicii, au fost programate în anul 2022, în creștere faţă de realizările preliminate ale anului 2021, din cauza creșterii prețurilor la combustibil, gaze și energie electrică (creștere cu 198,04% la energie și apă și cu 140,88% la combustibil și gaz). Pe lângă acestea, estimarea creșterii cheltuielilor privind stocurile, a avut în vedere și înlocuirea unor piese de schimb, la mijloacele de transport auto și naval privind asigurarea siguranței în exploatare, achiziționarea unor materiale consumabile necesare efectuării cu forțe proprii a lucrărilor de întreținere la infrastructura portuară, precum și a unor materiale și echipamente de protecție și prevenire a răspândirii virusului COVID-19 în contextul epidemiologic. Cheltuielile cu impozite, taxe şi vărsăminte asimilate, în valoare de 343,71 mii lei, au fost estimate în creștere cu 11,38% în anul 2022 față de cele preliminate/realizate la data de 31.12.2021.Cheltuielile cu personalul, în valoare de 10.414,46 mii lei, au fost previzionate în conformitate cu prevederile art.48 alin.(1) lit.a) și b) din Legea bugetului de stat pe anul 2022 și ale art.9, alin.(1), lit.b) din OG.26/2013.La fundamentarea cheltuielilor de natură salarială, s-au respectat prevederile art.48 din Legea nr.317/2021 pentru aprobarea Bugetului de Stat pe anul 2022, cu privire la majorarea cheltuielilor de natură salarială, ținȃnd cont și de nivelul indicatorilor economici de performanță ai proiectului bugetului de venituri și cheltuieli pe anul 2022 și de sumele reprezentând creșteri ale cheltuielilor de natură salarială aferente indicelui mediu de creștere a prețurilor prognozat pentru anul 2022.Cheltuielile de natură salarială, în valoare de 9.212,78 mii lei, au fost estimate în creștere cu 7,81%, faţă de suma aprobată în bugetul anului 2021 prin HG nr.978/2021, respectiv mai mare cu 667,41 mii lei, de la 8.545,37 mii lei (anul 2021) la 9.212,78 mii lei (anul 2022).Creșterea cheltuielilor de natură salarială în cuantum de 667,41 mii lei se datorează:-creșterii cheltuielilor de natură salarială, aferente indicelui mediu de creștere a prețurilor prognozat pentru anul 2022, cu suma de 555,45 mii lei, așa cum este prevăzut în Scrisoarea cadru nr.464142/10.12.2021, conform cu art.48 alin.(1), lit. a) din Legea bugetului de stat pe anul 2022 nr.317/2021;- creșterii salariului minim brut pe țară garantat în plată, în valoare de 51 mii lei, calculat pentru 17 salariați, în conformitate cu art.48 alin.(1), lit. b) din Legea bugetului de stat pe anul 2022 nr.317/2021;- creşterii prevăzute prin acte normative, conform art.48 alin.(1), lit. d) din Legea bugetului de stat pe anul 2022, în baza OUG.111/2010 privind concediul şi indemnizaţia lunară pentru creşterea copiilor, în valoare de 60,96 mii lei, pentru două salariate, care au avut în anul 2021, contractul de munca suspendat.Cheltuielile aferente contractului de mandat și a altor organe de conducere și control, în valoare de 841,32 mii lei, au fost fundamentate în conformitate cu prevederile art 37 alin.(2) și (3) din OUG. 109/2011 cu modicările și completările ulterioare. Durata mandatului, atât pentru directorat cât și pentru membrii Consiliului de Administrație, este provizorie, mandatele fiind încheiate pe 4 luni cu posibilitatea prelungirii până la 6 luni.Valoarea cheltuielilor de natură salarială preliminate/realizate în anul 2021, în sumă de 8.545,37 mii lei, nu depășește nivelul celei aprobată prin bugetul de venituri și cheltuieli al anului 2021, prin HG nr. 978/2021, în valoare de 8.545,37 mii lei.Alte cheltuieli de exploatare**,** au fost estimate în scădere în anul 2022, cu 1,88% faţă de valorile realizate/preliminate în anul 2021. **Cheltuielile financiare**, în valoare de 185 mii lei, au fost estimate în scădere cu 11,76% fata de cele preliminate/realizate la data de 31.12.2021.**Rezultatul brut (profit)** a fost estimat pentru anul 2022, în valoare de 2.474,15 mii lei, în scădere cu 37,32% față de cel preliminat/realizat la data de 31.12.2021, ca urmare a creșterii cheltuielilor cu energia electrică, cu combustibilul și gazul, pe de o parte și pe de altă parte în anul 2021, datorită condițiilor hidrometeorologice favorabile, nu a fost necesară efectuarea cheltuielilor cu întreținerea infrastructurii portuare programate. Profitul brut estimat în anul 2022, asigură o rentabilitate la cifra de afaceri de 12,23%, Compania Națională “Administrația Porturilor Dunării Maritime”- S.A. Galați propunându-şi astfel, să asigure efectuarea cheltuielilor necesare realizării obiectului său de activitate, respectiv menţinerea adâncimilor în danele de operare, punerea la dispoziţie a infrastructurii portuare în condiţii de siguranţă în exploatare.**Repartizarea profitului net** al companiei pentru anul 2022, a fost efectuată în conformitate cu prevederile Ordonanței Guvernului nr. 64/2001, cu modificările și completările ulterioare și a art. 38,alin. (2) din Ordonanța Guvernului nr. 22/1999 privind administrarea porturilor și a căilor navigabile, utilizarea infrastructurilor de transport naval aparținând domeniului public, precum și desfășurarea activităților de transport naval în porturi și pe căile navigabile interioare.În conformitate cu art.30¹ lit. b) din O.G. nr. 22/1999, Compania Națională “Administrația Porturilor Dunării Maritime”- S.A. Galați, are obligaţia de a utiliza peste 50% din totalul veniturilor obţinute din administrarea şi exploatarea structurii de transport naval, care face obiectul concesiunii, pentru întreţinerea, reparaţia, modernizarea şi dezvoltarea infrastructurii.**Sursele de finanţare a investiţiilor,** prevăzute pentru anul 2022, în valoare de 110.902,71 mii lei, au fost estimate în creștere cu 229,06% faţă de cele preliminate/realizate în anul 2021 și sunt constituite din:a) surse proprii în valoare de 8.686,75 mii lei; b) alocaţii de la buget , in valoare de –1.072 mii lei;c) fonduri externe nerambursabile POIM, în valoare de 101.143,96 mii lei.**Cheltuielile pentru investiții** pentru anul 2022,în valoare de 110.902,71 mii lei, au fost estimate pentru anul 2022, în creștere cu 229,06% față de cele preliminate/ realizate la data de 31.12.2021. **Indicatorii economico – financiari** cuprinși în proiectul bugetului de venituri și cheltuieli pe anul 2022, au următoarele valori:- productivitatea muncii crește 16,78 cu %, respectiv de la 138,91 mii lei/persoană la 162,22 mii lei/ persoană;- numărul de personal, programat la finele anului 2022 de 135 salariați, a fost estimat în scădere cu 6 salariați față de numărul de personal aprobat în bugetul de venituri și cheltuieli pe anul 2021, prin HG nr. 978/2021;- numărul mediu de salariaţi de 135 salariați , a fost estimat în scădere cu 6 salariați față de numărul mrdiu de salariați aprobat în bugetul de venituri și cheltuieli pe anul 2021, prin HG nr.978/2021;- câștigul mediu lunar pe salariat, determinat pe baza cheltuielilor de natură salarială, calculat conform legii anuale a bugetului de stat în anul 2022, se va diminua cu 1,70%, respectiv de la 5.222,24 lei/persoană (anul 2021) la 5.133,51 lei/persoană (anul 2022);- cheltuielile totale la 1.000 lei venituri totale, vor ȋnregistra o creștere cu 10,32% față de cele preliminate/realizate în anul 2021;- creanţele restante ale anului 2022, au fost estimate în scădere cu 3,90% față de valoarea preliminată/realizată a anului 2021;- plăţile restante, compania și-a propus să nu înregistreze plăți restante la data de 31.12.2022;- în anul 2022, indicele de creştere a veniturilor totale este de 15,86% iar indicele de creștere al cheltuielilor totale este de 27,83%; - pentru anul 2022, se estimează un profit brut în valoare de 2.474,15 mii lei, mai mic cu 37,32% față de cel preliminat/realizat la data de 31.12.2021.Proiectul bugetului de venituri și cheltuieli pe anul 2022 al Companiei Naționale “Administrația Porturilor Dunării Maritime”- S.A. Galați a fost supus controlului financiar de gestiune conform Hotărârii Guvernului nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.Proiectul bugetului de venituri și cheltuieli pe anul 2022 al Companiei Naționale “Administrația Porturilor Dunării Maritime”- S.A. Galați a fost avizat de către membrii Consiliului de Administrație prin Hotărârea nr.1/07.01.2022 și aprobat de către Adunarea Generală Ordinară a Acționarilor prin Hotărârea nr.1 din 10.02.2022.În conformitate cu art.6, alin. (1) din Ordonanța Guvernului nr. 26/2013, proiectul de buget de venituri şi cheltuieli pe anul 2022, a fost supus consultării Sindicatului Liber Dunărea Maritimă Galați.Precizăm că sumele sunt actualizate conform filei de buget aprobată de ordonatorul principal de credite din cadrul Ministerului Transporturilor și Infrastructurii, transmisă Ministerului Finanțelor cu adresa nr. 308/27.01.2022 și înregistrată sub nr.1002474/28.01.2022. |
| 1. **Alte informaţii**

În conformitate cu prevederile art. 4, alin. (1), lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2022 al Companiei Naționale “Administrația Porturilor Dunării Maritime”- S.A. Galați urmează sa fie aprobat prin Hotărâre de Guvern. Realitatea datelor prezentate în proiectul bugetului de venituri și cheltuieli pe anul 2022, aparține Ministerului Transporturilor și Infrastructurii și organelor de conducere ale Companiei Naționale “Administrația Porturilor Dunării Maritime”- S.A. Galați aflată sub autoritatea Ministerului Transporturilor și Infrastructurii. |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Proiectul de act normativ nu se referă la acest subiect |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii**Nu sunt. |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.*Proiectul de act normativ nu se referă la acest subiect |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de act normativ nu se referă la acest subiect |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |

|  |
| --- |
| Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2022 al Companiei Naționale “Administrația Porturilor Dunării Maritime”- S.A. Galați aflată sub autoritatea Ministerului Transporturilor și Infrastructurii, pe care îl supunem Guvernului spre adoptare. **VICEPRIM – MINISTRU,** **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **Avizăm favorabil****MINISTRUL FINANŢELOR MINISTRUL MUNCII ȘI SOLIDARITĂȚII SOCIALE** **ADRIAN CÂCIU MARIUS – CONSTANTIN BUDĂI**  |

 **SECRETAR DE STAT,**

 **SECRETAR GENERAL,**

 **MARIANA IONIȚĂ**

 **SECRETAR GENERAL ADJUNCT,**

 **ADRIAN DANIEL GĂVRUȚA**

**DIRECŢIA AVIZARE**

**DIRECTOR,**

**LAURA ȚOPA**

**DIRECŢIA TRANSPORT NAVAL**

**DIRECTOR,**

**TEODORA DOINA COJOCARU**

**DIRECŢIA ECONOMICĂ**

**DIRECTOR,**

**LAURA GIRLĂ**

**DIRECȚIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**